Diari Oficial de la Generalitat Valenciana


Sumari del DOGV 8418, del 07-11-2018 (2018/10860)

ACORD de 29 d'octubre de 2018, del Consell de la Sindicatura de Comptes de la Comunitat Valenciana, sobre l'aprovació i publicació de la relació definitiva de l'aspirant que ha superat el concurs oposició convocat per a cobrir, mitjançant promoció interna, una plaça d'ajudant de gestió informàtica, subgrup A2, sector administració especial. Convocatòria 07/2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8418

Data del DOGV
:   07-11-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/10606


Data del document
:   29-10-2018

Organisme emissor
:   Sindicatura de Comptes

Tipus de document
:   Acord

Anàlisi jurídica

ACORD de 29 d'octubre de 2018, del Consell de la Sindicatura de Comptes de la Comunitat Valenciana, sobre l'aprovació i publicació de la relació definitiva de l'aspirant que ha superat el concurs oposició convocat per a cobrir, mitjançant promoció interna, una plaça d'ajudant de gestió informàtica, subgrup A2, sector administració especial. Convocatòria 07/2017. [2018/10253]  
  
Una vegada acomplits tots els tràmits previstos en les bases de la convocatòria aprovada mitjançant Acord de 21 de desembre de 2017, del Consell de la Sindicatura de Comptes de la Comunitat Valenciana, pel qual es convoca concurs oposició per a cobrir, mitjançant promoció interna, una plaça d'ajudant de gestió d'informàtica, subgrup A2, sector administració especial. Convocatòria 07/2017. (DOGV 28.12.2017 i BOC 29.12.2017).  
Vist l'escrit de data 22 d'octubre de 2018 de la presidenta del tribunal de selecció que ha actuat en l'esmentat procés selectiu, amb la relació definitiva amb l'aspirant que ha superat el concurs oposició, amb la puntuació total obtinguda, i d'acord amb la base 11 de la convocatòria esmentada, el Consell ha acordat:  
  
Primer  
Aprovar i publicar la relació definitiva amb l'aspirant que ha superat el concurs oposició convocat:  
  
Torn de promoció interna  
  
Cognoms i nom DNI Puntuació  
Gallardo Gallardo, M.ª Ángeles ...176W 73,2  
  
Segon  
Que en el termini de 20 dies hàbils comptats des de l'endemà de l'última publicació en el DOGV i en el BOC, aporte davant la Secretaria General de la Sindicatura de Comptes els documents següents:  
1) Fotocòpia compulsada del document nacional d'identitat o certificació de naixement expedida pel Registre Civil corresponent, o document equivalent per a les persones nacionals d'altres estats a què fa referència la base 6.2.  
2) Fotocòpia compulsada del títol acadèmic exigible segons el que estableix la base 2.1.c) de la convocatòria o certificació acadèmica que acredite haver realitzat tots els estudis per a obtenir el títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.  
3) Declaració de no haver sigut separat/da mitjançant expedient disciplinari de qualsevol administració o ocupació pública, així com de no trobar-se inhabilitat/da penalment per a l'exercici de funcions públiques.  
  
4) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs oferits.  
  
  
Tercer  
La persona seleccionada que dins del termini indicat, i llevat de casos de força major, no presentara la documentació acreditativa o d'aquesta es deduïra que manca algun dels requisits exigits, no podrà ser nomenada personal funcionari de carrera de la Sindicatura de Comptes, sense perjudici de la responsabilitat en què poguera haver incorregut per falsedat en la seua sol·licitud de participació.  
  
Quart  
Aquest acord es publicarà en el Butlletí Oficial de les Corts Valencianes i en el Diari Oficial de la Generalitat Valenciana.  
  
València, 29 d'octubre de 2018  
  
El síndic major,  
VICENT CUCARELLA TORMO